Ժոլտ Կալմար

Ժոլտ Կալմար (, ), հունգարացի ֆուտբոլիստ, «ՌԲ Լայպցիգ» ակումբի կենտրոնական կիսապաշտպան։

Ակումբային կարիերա

Կարիերայի սկիզբ 
2005 թվականին Կալմարը հանդես է եկել «Դյոր» ֆուտբոլային ակումբի երիտասարդական ակադեմիայում, որտեղ անցել է տարիքային խմբերի շարքով։ 2012-13 մրցաշրջանը սկսել է թիմի երիտասարդական կազմում, երբ ընդամենը 17 տարեկան էր։ 2012 թվականի հոկտեմբերի 8-ին նա հրավիրվել է ռոտերդամյան «Ֆեյենորդ» ամսական պարապմունքների նպատակով։ Ինքը` Ժոլտը հարցազրույցի ժամանակ պատասխանել է, որ անում է ամեն հնարավորը, որպեսզի իրականանա իր երազանք` փորձի իր ուժերը արտասահմանյան թիմում։

2012 թվականի հոկտեմբերի 13-ին նա, հանդես գալով Հունգարիայի երկրորդ առաջնությունում, առաջին անգամ կրկնակի անգան հայտավորվեց «Դյոր»-ի կազմում։ 2013 թվականի մարտի 3-ին նա նշեց իր դեբյուտը այդ լիգայում, խաղալով «Զալաեգերսեգ» ակումբի դեմ արտագնա խաղում, որը ավարտվեց տան տերերի նվազագույն հաղթանակով 1:0։ Իր առաջին գոլը պրոֆեսիոնալ կարերիայում խփել է 2013 թվականի ապրիլի 20-ին, առաջին րոպեին գրավելով «Չակվար» ակումբի դարպասը, իսկ հանդիպումը ավարտվեց 3:3 հաշվով։ Ընդհանուր առմամբ 2012-13 մրցաշրջանում Ժոլտը խաղաց 7 խաղ և խփեց 1 գնդակ։

«Դյոր» 
«Դյոր»-ի գլխավոր թիմի մարզիչ Ատիլա Պինտերի որոշմամբ Կալմարը 2013 թվականի մայիսին տեղափոխվել է գլխավոր թիմ, որտեղ ստացել է տասներեք համարը։ Հունգարիայի բարձրագույն խմբում անցկացրած առաջին խաղում նա խաղաց «Գոնվեդ»-ի դեմ, դուրս գալով խաղադաշտ հենց մեկնարկային րոպեներից։ 2012-13 մրցաշրջանի եզրափակիչ խաղում նա, «Էգրի»-ի դեմ խաղում, խփեց իր առաջին գոլը բարձրագույն դիվիզիոնում։

2013-14 մրցաշրջանում Ժոլտը արդեն համարվեց թիմի հիմնական կազմի մշտական խաղացող, բայց այնուամենայնիվ, մրցաշրջանում իր առաջին գոլը խփեց Հունգարիայի Սուպերգավաթի խաղարկությունում, որը անցկացվում էր Ֆերենց Պուշկաշի անվան մարզադաշտում, ընդդեմ «Դեբրեցեն»-ի, որի ժամանակ փոխարինման է դուրս եկել 83-րդ րոպեին։ 2013 թվականի դեկտեմբերին լուրեր տարածվեցին, որ «Հերենվեն» ակումբը ցանկանում է ամեն գնով իր թիմում տեսնել կիսապաշտպանին, սակայն այդ ժամանակ «Դյոր»-ը ցանկություն չուներ բաժանվել իր ֆուտբոլիստից։ Մրցաշրջանի արդյունքում Ժոլտը Հունգարիայի ֆուտբոլի ֆեդերացիայի կողմից պարգևատրվեց «Տարվա բացահայտում» պարգևով։

«ՌԲ Լայպցիգ» 
«ՌԲ Լայպցիգ»-ին հզորացնելու համար, որը հանդես էր գալիս երկրորդ Բունդեսլիգայում, ակումբի սպարտային նախագահ Ռալֆ Ռանգնիկն անձամբ է հետևել 2014 թվականի հունիսի 8-ին կայացած Հունգարիայի և Ղազախստանի հավաքականների միջև հանդիպմանը, որպեսզի կարողա գնահատել Կալմարի ունեցած ներուժը։ Տրանսերի իրականացման ժամանակ խաղացողով հետաքրքրվում էր նաև հունական «Օլիմպիակոս» ակումբի։ Ինքը` Ժոլտը որոշում ընդունեց իր կարիերան շարունակել Գերմանիայում և 2014 թվականի հուլիսի 28-ին հնգամյա պայմանագիր ստորագրեց «ՌԲ Լայպցիգ»-ի հետ։

Ռալֆ Ռանգնիկը այդ նվաճումը գնահատեց հետևյալ կերպ. «Ժոլտ Կալմարը, դա հունգարիացի տաղանդավոր ֆուտբոլիստներից մեկն է, նրա որակավորումը ամբողջությամբ համապատասխանում է մեր մակարդակին։ Նա մեծ պոտենցիալով երիտասարդ ֆուտբոլիստ է, և անտեսելով նրա երիտասարդ տարիքը, նա արդեն ձեռք է բերել անհրաժեշտ փորձը, նա ունի մեծ պատասխանատվութոյւն, որը և ակնհայտ էր այն ժանանակ, երբ նա համարվում էր Հունգարիայի երիտասարդ հավաքականի ավագը։ Մենք, անխոս, ուրախ ենք, որ Ժոլտը չնայած մյուս առաջարկներին ընտրել է հենց մեզ»։

Օգոստոսի 22-ին նա երկրորդ Բունդեսլիգայում խաղաց իր առաջին խաղը, 79-րդ րոպեին փոխարիման դուրս գալով Ջոշուա Կիմիհայի փոխարեն, «Էրցգեբիրգե»-ի դեմ խաղում։

Կարիերան հավաքականում 
Հունգարիայի երիտասարդ հավաքականում (մինչև 19 տարեկան) Կալմարը Եվրոպայի 2014 թվականի երիտասարդ առաջնությունում տանը խաղացել է երեք խաղ, որտեղ Հունգարիայի հավաքականը Ավրիայի հավաքականից և Պորտուգալիայի հավաքականներից հետո խմբում զբաղեցրեց երրորդ տեղը։

Հունգարիայի հավաքականի կազմում Կալմարը իր դեբյուտը նշեց 18 տարեկանում, որտեղ ընկերական խաղում խաղում էր Դանիայի հավաքականի դեմ, որը տեղի ունեցավ 2014 թվականի մայիսի 22-ին և ավարտվեց ոչ-ոքի հաշվով՝ 2:2: Ժոլտի համար առաջին պաշտոնական խաղը եղավ Ֆարերյան կղզիների հավաքականի դեմ արտագնա խաղը, Եվրո 2016 առաջնության ընտրական փուլի շրջանակներում։

Ծանոթագրություններ

Արտաքին հղումներ 
 
 Ֆուտբոլիստի էջը soccerway.com կայքում
 
 

Հունգարացի ֆուտբոլիստներ
Բունդեսլիգայի ֆուտբոլիստներ
Ֆուտբոլի կիսապաշտպաններ